**PRAVILA NAGRADNE IGRE**

**OSVJEŽI SVOJU ZABAVU!**

Broj: 642-4/2023

Datum: 19.06.2023. godine

**ORGANIZATOR**

**Član 1.**

Nagradnu igru organizira: ATACO Trgovina i zastupanja d.o.o. Mostar, Podružnica Banja Luka, Ramići b.b., 78 000 Banja Luka. Identifikacioni broj: 4227039510064, PDV broj: 227039510005.

Sudjelovanjem u nagradnoj igri sudionik prihvaća Pravila sudjelovanja. Sudjelovanje u nagradnoj igri dopušteno je samo na temelju ovih Pravila sudjelovanja.

**SVRHA, TRAJANJE I MJESTO PROMOCIJE NAGRADNE IGRE**

**Član 2.**

Nagradna igra provodi se u svrhu dodatne promocije brenda COCKTA, društva ATLANTIC DROGA KOLINSKA D.D. Nagradna igra počinje **15.7.2023. godine (od 00:00 sati) i traje do 15.8.2023. godine (do 23:59 sati)**. Mjesto promocije su svi maloprodajni objekti Bingo koji se nalaze na teritoriju Republike Srpske, u kojima će se za vrijeme trajanja nagradne igre nalaziti traženi proizvod kao i promotivni materijali s informacijama o načinu učešća u nagradnoj igri.

**NAZIV NAGRADNE IGRE**

**Član 3.**

Nagradna igra organizira se pod nazivom: **OSVJEŽI SVOJU ZABAVU!**

**FOND NAGRADA**

**Član 4.**

Nagradni fond se sastoji od:

|  |  |  |  |
| --- | --- | --- | --- |
| NAGRADA |  BROJ NAGRADA | JED. VRIJEDNOST U KM | UKUPNA VRIJEDNOST U KM  |
| Weber roštilj na ugalj Performer GBS 57cm crni + Cockta pregača | 1 | 1379,90 | 1379,90 |
| JBL FLIP Essential 2 bluetooth zvučnik | 3 | 244,63 | 733,89 |
| Kupon rafting na Uni ( vikend za 4 osobe) | 2 | 784 | 1568 |
| Bingo poklon vaučer | 10 | 150 | 1500 |
|   |   |   |   |
| ***TOTAL*** | ***16*** |   | ***5.181,79 KM*** |

*\*Priređivač ne preuzima bilo koji oblik odgovornosti, niti otklanja bilo kakvu vrstu odštete zbog osvojenih nagrada i sudjelovanja u Nagradnoj igri.*

Vrijednost ukupnog nagradnog fonda je ***5.181,79 KM*** ( slovima: pethiljadastotinuosamdesetjedna i 79/100 konvertibilnamarka ) sa uračunatim PDV-om.

Vikend rafting na Uni uključuje jedno noćenje za 4 (četiri) osobe u što je uključena boravišna taksa i doručak. Rafting je organiziran za 4 (četiri) osobe i to je broj osoba koje dobitnik ove nagrade mora ispoštovati. Klub koji organizira rafting ne može organizirati vožnju za manju ili veću grupu. Djeca mlađa od 14 (četrnaest) godina ne mogu učestvovati na rafting vožnji..

Bingo poklon vaučer je moguće je koristiti za plaćanje dobara i usluga u bilo kojem prodajnom objektu Bingo i nije ga moguće zamijeniti za novac. Isti se može koristiti za jednu kupovinu do visine iznosa od 150,00 KM, ukoliko kupovina bude veća od 150,00 KM preostali iznos je potrebno nadoplatiti.

**PRAVO UČESTVOVANJA**

**Član 5.**

Pravo učestvovanja u nagradnoj igri imaju sve fizičke osobe s prebivalištem/prebivalištem u Republici Srpskoj, koje obave kupovinu traženog proizvoda (član 6.), osim zaposlenika Organizatora, svih kompanija koje posluju unutar Atlantic Grupe, i kompanija angažiranih u ovoj nagradnoj igri ( SMS Vision, Infobip), te članova njihovih užih obitelji, koji sa njima žive u zajedničkom domaćinstvu (roditelji, supružnik, vanbračni drug, djeca, sestre, braća). Pravo sudjelovanja imaju sve fizičke osobe preko 18 godina starosti. Maloljetne osobe i osobe pod starateljstvom imaju pravo sudjelovati u nagradnoj igri u skladu sa zakonom. Ako je dobitnik nagrade maloljetna osoba ili osoba pod starateljstvom, organizator, odnosno za to ovlaštena osoba, uručuje nagradu osobi koja je po zakonu ili odluci državnog organa određena da se stara o njoj.

Sudjelovanje je dopušteno samo u svoje ime.

**KAKO UČESTVOVATI U NAGRADNOJ IGRI?**

**Član 6.**

Kupovina proizvoda COCKTA Blondie 0,5l i 1,5l, u svim maloprodajnim objektima Bingona teritoriju RS, mora biti obavljena u periodu od 15.7.2023. godine (od 00:00 sati) do 15.8.2023. godine (do 23:59 sati) kako bi osobe iz člana 5. stekle pravo učešća u nagradnoj igri.

Sudjelovanje u nagradnoj igri moguće je:

* Slanjem SMS poruke na broj 091 112 416 sa brojem računa, kojim je obavljena kupovina, i osobnim podacima ime i prezime, grad.

 *(Primjer : brojračuna(razmak)ime(razmak)prezime(razmak)grad);*

Sudionik nagradne igre obvezan je sačuvati račun, jer će se nagrade moći preuzimati samo uz predočavanje dobitnog računa. Prijave se šalju od 15.7.2023. godine ( od 00:00 sati ) do 15.8.2023. godine ( do 23:59 sati ). Neće se uzeti u obzir vrijeme kad je poruka poslana, već vrijeme kad je zaprimljena kod Operatera. U nagradnoj igri sudjeluju i ulaze samo računi kupljeni u vremena trajanja nagradne igre. Kod SMS prijave broj je isti za sve mobilne mreže, a tarifna kategorija iznosi 0,10 KM + PDV po poruci. Cijena SMS poruka neće se mijenjati u toku nagradne igre. Svi učesnici, koji sudjeluju u nagradnoj igri dobiti će povratnu poruku da je njihova poruka zaprimljena i/ili potvrdu da učestvuju u nagradnoj igri ili ako šalju pogrešnu poruku, dobit će poruku da je njihova poruka nevažeća i tražit će se da je pošalju ponovno. Jedan učesnik može poslati u jednom danu ukupno 50 SMS poruka za maksimalno 50 kupovina proizvoda Cockta 0,5l I 1,5l u jednom danu po principu jedna kupovina = jedan račun = jedna prijava. Jedan učesnik može u ovoj nagradnoj igri osvojiti samo jednu nagradu iz nagradnog fonda.

**INFORMACIJE**

**Član 7.**

Sve dodatne informacije ili poteškoće s prijavom preko SMS-a učesnici mogu potražiti putem korisničke podrške na broj 066/020-020 (Viber text) ili putem e-maila korisnicka.podrska@smsvision.ba.

**IZVLAČENJE DOBITNIKA NAGRADA**

 **Član 8.**

Izvlačenje dobitnika će se održati u srijedu 16.08.2023. godine u 12:00 sati u prostorijama operatera SMS Visiona d.o.o. koji omogućava rad softvera i pruža tehničku podršku u nagradnim igrama COCKTA-e pa samim time i organizatoru kao njegovom distributeru. Izvlačenje će se vršiti uz pomoć kompjuterskog softvera i nasumično će se odrediti dobitnici. Izvlačenja će voditi i nadzirati tročlana komisija, te će se o tijeku izvlačenja voditi zapisnik. Komisija će provjeriti da li je dobitnik ispunio sve uvjete za sudjelovanje u nagradnoj igri sukladno ovim pravilima. Softver će izvući i 2 rezervna dobitnika za svaku nagradu i u slučaju da dobitnik ne ispunjava kriterije da preuzme nagradu ili u slučaju da se njegova prijava proglasi nevažećom, Organizator će se obratiti rezervnom dobitniku.

Dobitnici pristaju i slažu se da ih se o osvajanju nagrade obavijesti putem SMS-a, putem stranice: www.ataco-bih.com, telefona ili putem drugih medija (društvene mreže organizatora i tehničke podrške).

**Kako preuzeti nagrade?**

**Član 9.**

Sve nagrade se preuzimaju tako što je potrebno dostaviti Organizatoru ili ovlaštenoj osobi organizatora potvrdu o kupovini (račun), dokaz da su ispunjeni uslovi za sudjelovanje u nagradnoj igri i da je kupovina obavljena u vremenu trajanja nagradne igre i osobne podatke. Račun i osobni podaci će se na zahtjev Organizatora ili ovlaštene osobe organizatora dostaviti Viber tekst na broj 066 020 020 ili na e-mail korisnicka.podrska@smsvision.ba. Dobitnik će biti zamoljen da pošalje: ime i prezime, adresu stanovanja, grad, broj telefona i jedinstveni matični broj građanina ( samo za dobitnike glavne nagrade kako bi se nagrada mogla poslati na trošak organizatora i kako bi se uplatio porez ). Ako su dobitnici nagrade naveli nepotpune ili netočne podatke ili/i ne može ih se obavijestiti i/ili se utvrdi da nisu ispunili sve uvjete za sudjelovanje u nagradnoj igri organizator zadržava pravo ne dodijeliti nagradu istima. Organizator ili ovlaštena osoba organizatora će najkasnije u roku od 8 dana obavijestiti dobitnike o osvojenim nagradama. Dobitnik je dužan dostaviti svoje podatke u roku od 8 dana. Dobitnici će preuzeti ili će im se putem dostavne službe dostaviti nagrade osvojene u nagradnoj igri najkasnije u roku od 30 dana od dana prijema pisane obavijesti o osvojenoj nagradi. Ako dobitnici nagrade ne preuzmu osvojene nagrade, organizator je dužan ponovo u roku od 8 dana od isteka navedenog roka obavijestiti o osvojenoj nagradi, te odrediti naknadni rok za preuzimanje nagrada koji ne može biti duži od 8 dana od dana prijema obavijesti. Ako dobitnik ni u naknadnom roku ne preuzme osvojenu nagradu, gubi pravo na nagradu, a priređivač je dužan postupiti na način propisan ovim Pravilnikom (rezervni dobitnik). Ako se do dobitnika ne može doći zbog nepotpunih ili netočnih podataka za kontakt, nastali trošak neuspješne dostave nagrade snositi će dobitnik. U slučaju da dobitnik ne želi dostaviti tražene podatke organizator je dužan postupiti na način propisan ovim Pravilnikom (rezervni dobitnici). Ukoliko je dobitnik maloljetnik ili osoba pod starateljstvom nagrada će biti uručena roditelju/staratelju s kojim maloljetnik živi pri čemu je roditelj/staratelj dužan priložiti validnu dokumentaciju odnosno dokument kojim dokazuje status roditelja/staratelja.

Uz prethodno ispunjene uvjete za sudjelovanje i dokaz da je kupovina obavljena u vremenu trajanja nagradne igre kupon Rafting vikend na Uni i Bingo poklon vaučer biti će dostavljeni putem pošte na adresu dobitnika. Dobitnici kupona Rafting vikend na Uni mogu iste iskoristit do 31.10.2023. godine. Dobitnici Bingo poklon vaučera kupovinu će moći obaviti u bilo kojem Bingo objektu uz predočenje poklon vaučera i osobne/lične karte na uvid, a svoju kupovinu moraju obaviti do 31.10.2023.godine.

**Član 10.**

Navedeni podaci iz člana 9 ovih Pravila su organizatoru potrebni radi objave dobitnika, identificiranja dobitnika i reguliranja poreznih obveza kod nadležnih organa (jedinstveni matični broj). Prilikom preuzimanja nagrade, dobitnik je dužan pokazati na uvid osobnu/ličnu kartu, te potpisati dokument o preuzimanju nagrade.

**POVJERLJIVOST**

 **Član 11.**

Organizator, pružatelji tehničke podrške, će preduzeti sve potrebne mjere predostrožnosti da osiguraju zaštitu osobnih podataka, zaštitu od gubitka, zloupotrebe, neovlaštenog razotkrivanja, izmjene i/ili distribucije u skladu sa Zakonom o zaštiti osobnih podataka odnosno GDPR. Organizator preuzima odgovornost o zaštiti povjerljivosti osobnih podataka sudionika i dobitnika za vrijeme trajanja i nakon ove nagradne igre u skladu sa Zakonom o zaštiti osobnih podataka. Radnjom sudjelovanja u ovoj nagradnoj igri, učesnici i dobitnici se izričito i jasno slažu da njihovi osobni podaci dostavljeni Organizatoru budu uneseni u organizatorovu bazu, bazu pružatelja tehničke podrške u svrhu učestvovanja u ovoj nagradnoj igri i svrhu procesa izvlačenja dobitnika.

Po završetku nagradne igre, na zahtjev ATLANTIC DROGA KOLINSKA D.D., kao vlasnika brenda COCKTA, operater SMS Vision d.o.o. će dostaviti telefonske brojeve sudionika nagradne igre platformi za pohranu osobnih podataka Infobip d.o.o.. Pohranjenim osobnim podacima, u svrhu marketinških poruka, nadalje ima pravo rukovati isključivo ATLANTIC DROGA KOLINSKA D.D. ili treće lice, koje ugovorom ovlasti vlasnik brenda ATLANTIC DROGA KOLINSKA D.D.

Organizator i osobe na koje organizator prenese osobne podatke mogu koristiti isključivo u svrhu promocije, izvlačenja dobitnika i dostavljanje nagrada, te Infobip d.o.o. u platformi pohrane telefonskih brojeva za buduće marketinške svrhe. Sudjelovanjem u ovoj nagradnoj igri, sudionici daju saglasnost organizatoru da broj telefona ostane spašen u bazi podataka Organizatora koji će se koristiti isključivo i samo u svrhu nagradne igre, te Infobip d.o.o. u platformi pohrane telefonskih brojeva za buduće marketinške svrhe. Organizator, SMS Vision d.o.o. Banja Luka, Infobip d.o.o. Vodnjan, Bingo d.o.o. Tuzla dužni su da na zahtjev korisnika izbrišu broj iz baze podataka bez dodatnih troškova.

**Član 12.**

Popis osobnih podataka i svrhu korištenja u pojedinačnim slučajevima koristit će niže pobrojani korisnici, a podaci se prosljeđuju i vanjskim primateljima, pri čemu se prenose samo oni podaci koje dotični primatelj zahtijeva za svoj zadatak:

1. ATLANTIC DROGA KOLINSKA D.D. LJUBLJANA, SLOVENIA - ( ime i prezime, grad, broj telefona ) - marketinške potrebe;
2. SMS Vision d.o.o. Banja Luka, BiH – pružatelj tehničke podrške - prikupljanje podataka putem SMS poruka ( ime i prezime, grad ), izvlačenje dobitnika i dodjela nagrada;
3. Infobip d.o.o. Vodnjan, RH – platforma pohrane telefonskih brojeva, kojima će nadalje za svoje marketinške potrebe rukovati ATLANTIC DROGA KOLINSKA D.D. kao vlasnik brenda COCKTA i
4. Bingo d.o.o. Tuzla, BiH – ( ime i prezime, grad ) provjera dobitnika.

**UČESNICI U NAGRADNOJ IGRI**

**Član 13.**

Učesnici u ovoj nagradnoj igri ne mogu zahtijevati nagrade druge nagrade ili veću količinu nagrada od onih koje su navedene u ovim Pravilima od strane organizatora. Nagrade se ne mogu zamijeniti za gotovinu, druga materijalna sredstva ili prenijeti dobitke na druge osobe. Pobjednik se može odreći nagrade. Učestvovanjem u ovoj nagradnoj igri učesnici prihvaćaju ova Pravila.

**PUBLICITET I OBJAVA IMENA DOBITNIKA**

**Član 14.**

Učestvovanjem u ovoj nagradnoj igri sudionici su saglasni da se, ako postanu dobitnici neke od nagrada, njihovo ime i prezime i grad stanovanja mogu od strane organizatora objaviti i koristiti bez naknade u printanom, slikovnom, audio i video materijalu samo u svrhu nagradne igre (npr. objava dobitnika na web-u ili društvenim mrežama)

**ODGOVORNOST**

 **Član 15.**

Sljedeća izuzeća i ograničenja odgovornosti primjenjuju se na odgovornost organizatora. Iste ne utječu na ostale zakonske odredbe. Odgovornost postoji samo za izravnu štetu izazvanu namjerno ili nepažnjom. Svaka odgovornost koja nadilazi naprijed navedeno isključena je. Odgovornost prema propisima o odgovornosti za proizvod ostaje nepromijenjena. U mjeri u kojoj je odgovornost organizatora isključena ili ograničena, isto će se primjenjivati ​​i na osobnu odgovornost zaposlenika, predstavnika i zamjenika zastupnika organizatora. Organizator nije odgovoran za ispravnost svih podataka, posebno ako su promijenjeni ili krivotvoreni tehničkim pogreškama, pogreškama u pisanju ili programu, gubicima u prijenosu, intervencijama trećih strana ili višom silom.

Organizator ne snosi odgovornost za bilo kakve probleme nastale tokom promotivnog perioda, a koji se odnose na mobilne mreže i korištenje web domene sa kojih se šalju podatci za nagradnu igru te probleme koji su tako nastali, a nemaju veze sa voljom Organizatora.

Organizator ne snosi putne troškove, troškove preuzimanja nagrada, kao niti bilo kakve troškove povezane s prijenosom prava vlasništva na nagradi, registracije i slično. Sve obveze priređivač prema dobitniku nagrade prestaju trenutkom preuzimanja nagrade od strane dobitnika.

**OBJAVA PRAVILA NAGRADNE IGRE**

**Član 16.**

Pravila nagradne igre bit će objavljena minimalno sedam dana prije održavanja nagradne igre u jednim dnevnim novinama dostupnim na teritoriju Republike Srpske, po dobivanju suglasnosti od strane Republičke uprave za igre na sreću, te na web stranici [www.ataco-bih.com](http://www.ataco-bih.com) i [www.bingotuzla.ba](http://www.bingotuzla.ba).

**POREZI**

**Član 17.**

Sve porezne obveze plaća Organizator nagradne igre, a u skladu sa Zakonom o igrama na sreću Republike Srpske i u skladu s poglavljem XII Zakona o igrama na sreću Republike Srpske.

**U SLUČAJU SPORA**

**Član 18.**

Svi eventualni sporovi između Organizatora i učesnika u nagradnoj igri će se rješavati sporazumno, a u slučaju da se nastali spor ne može riješiti na ovaj način biti će nadležan je Osnovni sud u Banja Luci.

**MOGUĆNOST PREKIDA NAGRADNE IGRE**

 **Član 19.**

Nagradna igra se može prekinuti jedino u slučaju više sile ili u slučaju koji ne zavisi od volje Organizatora, a opoziv nagradne igre se objavljuje u istim dnevnim novinama u kojima je nagradna igra objavljena, a o čemu će prethodno biti obaviješten nadležni organ.

**Za ATACO d.o.o. Mostar**

**Podružnica Banja Luka**

Mirko Opačak

Direktor

\_\_\_\_\_\_\_\_\_\_\_\_\_\_\_